Lakini kwa upande mwingine, tukiyaacha Maandiko yatuongoze katika jambo hili, itaturahisishia kufika katika kuelewa ni kwanini Mitume waliutimiza ubatizo walioagizwa waufanye “kwa jina la Baba na la Mwana na la Roho Mtakatifu”, lakini wao wanalitimiza Agizo hilo kwa kuufanya ubatizo huo “kwa jina la Bwana Yesu Kristo” jambo ambalo limetutatanisha wengi, hata kutupelekea kuwatilia shaka mitume.
